Serien var en parodi på alle ungkars- og ungkvinne-programmene som hadde gått både på TV Norge og andre kanaler de foregående årene. Plottet i serien var at julenissen skulle finne seg en nissekone, og hadde 24 damer å velge mellom. Damen trodde ifølge plottet at de datet den ekte julenissen, som de forsøkte å sjarmere. Seerne visste at julenissen var en helt vanlig mann – Per Morten, spilt av Jeppe Beck Laursen – som var utkledd. I hver episode ble en av damene sendt hjem, og julenissen stod da igjen med én dame på julaften.